
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

ОТНОСНО: Предложение за избор на управители на „Чистота“ ЕООД, „Бургасбус“ ЕООД, „Дезинфекционна станция – Бургас“ ЕООД и „Иновационни системи – Бургас“ ЕООД, съгласно проведени конкурси.

УВАЖАЕМИ ОБЩИНСКИ СЪВЕТНИЦИ,
С решение по т. 19, от дневния ред на заседание, проведено на 19.12.2023г. (Протокол № 5), Общински съвет – Бургас, взе решение да се проведат конкурси за избор на управители на „Чистота“ ЕООД, „Бургасбус“ ЕООД, „Дезинфекционна станция – Бургас“ ЕООД и „Иновационни системи – Бургас“ ЕООД, по реда на Закона за публичните предприятия, Правилника за прилагането му и Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас. Със същото решение, се определиха минималните и специфични изисквания за заемане на длъжностите, условията на конкурсите, необходимите документи, място и срок за подаването им, брой на членовете на комисията за оценка на кандидатите и  петима общински съветници, които да бъдат включени в състава й. 
В изпълнение на цитираното решение, комисия в състав от 7 члена, от които 5 (пет) общински съветника и 2 (двама) представители от общинската администрация, назначени със  заповед № 454/09.02.2024г., е провела предвидените процедури и е извършила класиране на допуснатите до последния етап от конкурса кандидати. С настоящата докладна записка отправям предложение за управители да бъдат назначени кандатите, класирани на първо място, както следва: 
За „Чистота“ ЕООД – Юлиян С. Станков;
За „Бургасбус“ ЕООД  -  Петко Д. Драгнев;
За „Дезинфекционна станция - Бургас“ – Живко К. Костадинов; 
За „Иновационни системи - Бургас“ ЕООД - Даниела В. Алексиева. 
Работата на комисията е отразена в Протокол №1 и Протокол №2, приложени към настоящата докладната записка. 

Предвид изложеното и на основание чл.137, ал.1, т.5 от Търговския закон, чл.70, ал.1 от Правилника за прилагане на Закона за публичните предприятия и чл.12, ал.1, т.14 и чл.25, ал.1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам, Общински съвет Бургас да вземе следните

Р Е Ш Е Н И Я:

1.  ИЗБИРА ЮЛИЯН С. СТАНКОВ от гр. Бургас, ж.к. „Зорница“,  за управител на „ЧИСТОТА“ ЕООД, гр. Бургас, за срок от 3 (три) години  и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

2. ИЗБИРА ПЕТКО Д. ДРАГНЕВ от гр. Бургас, за управител на „БУРГАСБУС” ЕООД- гр. Бургас, за срок от 3 (три) години и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

3.  ИЗБИРА ЖИВКО К. КОСТАДИНОВ от гр. Бургас, за управител на „ДЕЗИНФЕКЦИОННА СТАНЦИЯ - БУРГАС” ЕООД- гр. Бургас, за срок от 3 (три) години, считано от 12.02.2021г.  и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
[bookmark: _GoBack]  4. ИЗБИРА ДАНИЕЛА В. ИВАНОВА-АЛЕКСИЕВА от гр. Бургас,  за управител на „ИНОВАЦИОННИ СИСТЕМИ - БУРГАС” ЕООД- гр. Бургас, за срок от 3 (три) години, считано от 12.02.2021г. и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
  
   5. УПЪЛНОМОЩАВА Кмета на Община Бургас да сключи договори за възлагане управлението на: 
-    „Чистота“ ЕООД с г-н Юлиян Станков Станков;
-    „Бургасбус“ ЕООД с г-н Петко Димитров Драгнев; 
-   „Дезинфекционна станция - Бургас“ ЕООД с г-н Живко Костадинов Костадинов;
-   „Иновационни системи - Бургас“ ЕООД с г-жа Даниела Веселинова Иванова - Алексиева, 
съгласно утвърдения образец №2 към приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
6. ОСВОБОЖДАВА Анета Димитрова Младенова, от длъжността управител на „Чистота“ЕООД, считано от датата на подписване на договор за възлагане на управлението с  г-н Юлиян Станков Станков
7. ОСВОБОЖДАВА Нели Славова Бойчева от длъжността управител на „Дезинфекционна станция- Бургас“ ЕООД считано от датата на подписване на договор за възлагане на управлението г-н Живко Костадинов Костадинов.


Приложение: Протокол №1 и Протокол №2 от работата на комисията по избор на управители на „Чистота“ ЕООД, „Бургасбус“ ЕООД, „Дезинфекционна станция – Бургас“ ЕООД и „Иновационни системи – Бургас“ ЕООД.


С уважение,

СТАНИМИР АПОСТОЛОВ 
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“ 


Съгласували:

Златина Георгиева, Директор на дирекция ПНО 

Ивелина Стратева, Директор на дирекция ИСД 

Изготвил:
Виолета Лазова
Н-к отдел ИБР

